Document ID: 31996R0354

ΚΑΝΟΝΙΣΜΟΣ (ΕΚ) αριθ. 354/96 ΤΗΣ ΕΠΙΤΡΟΠΗΣ της 28ης Φεβρουαρίου 1996 για τροποποίηση των κανονισμών (ΕΟΚ) αριθ. 2699/93 και (ΕΚ) αριθ. 1559/94 και για τον καθορισμό των διαθέσιμων ποσοτήτων, για την περίοδο από 1ης Απριλίου έως 30 Ιουνίου 1996, στο πλαίσιο των κοινοτικών δασμολογικών ποσοστώσεων που προβλέπονται στις ευρωπαϊκές συμφωνίες, σύμφωνα με τον κανονισμό (ΕΚ) αριθ. 3066/95 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3066/95 του Συμβουλίου, της 22ας Δεκεμβρίου 1995, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και για αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1),
τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα των αυγών (2), όπως τροποποιήθηκε τελευταία από τον κανονισμό (ΕΚ) αριθ. 2916/95 της Επιτροπής (3), και ιδίως το άρθρο 22,
τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του κρέατος πουλερικών (4), όπως τροποποιήθηκε τελευταία από τον κανονισμό (ΕΚ) αριθ. 2916/95, και ιδίως το άρθρο 22,
Εκτιμώντας:
ότι έχουν εγκριθεί παραχωρήσεις στον τομέα του κρέατος πουλερικών και των αυγών όσον αφορά ορισμένα προϊόντα, στο πλαίσιο του κανονισμού (ΕΟΚ) αριθ. 2699/93 της Επιτροπής, της 30ής Σεπτεμβρίου 1993, περί λεπτομερών κανόνων για την εφαρμογή στους τομείς του κρέατος πουλερικών και αυγών, του καθεστώτος που προβλέπεται στις ενδιάμεσες συμφωνίες μεταξύ της Κοινότητας, αφενός, και της Πολωνίας, της Ουγγαρίας και της πρώην Τσεχικής και Σλοβακικής Ομοσπονδιακής Δημοκρατίας, αφετέρου (5), όπως τροποποιήθηκε τελευταία από τον κανονισμό (ΕΚ) αριθ. 2916/95, καθώς και στο πλαίσιο του κανονισμού (ΕΚ) αριθ. 1559/94 της Επιτροπής, της 30ής Ιουνίου 1994, περί λεπτομερών κανόνων για την εφαρμογή στους τομείς του κρέατος πουλερικών και αυγών, του καθεστώτος που προβλέπεται στις ενδιάμεσες συμφωνίες μεταξύ της Κοινότητας, αφενός, και της Βουλγαρίας και Ρουμανίας, αφετέρου (6), όπως τροποποιήθηκε τελευταία από τον κανονισμό (ΕΚ) αριθ. 2916/95 7
ότι διεξάγονται, επί του παρόντος, διαπραγματεύσεις με τις ενδιαφερόμενες χώρες, με σκοπό τη σύναψη πρόσθετων πρωτοκόλλων στις ευρωπαϊκές συμφωνίες 7 ότι τα πρόσθετα πρωτόκολλα, που καλούνται προσωρινά, θα καλύψουν αποκλειστικά τις εμπορικές πτυχές των συμπληρωματικών πρωτοκόλλων 7 ότι, εντούτοις, λόγω των ιδιαίτερα μικρών προθεσμιών, τα πρόσθετα προσωρινά πρωτόκολλα δεν δύνανται να τεθούν σε ισχύ την 1η Ιανουαρίου 1996 7 ότι είναι, επομένως, σκόπιμο να ληφθούν, κατά τρόπο αυτόνομο και μεταβατικό, μέτρα προσαρμογής των γεωργικών παραχωρήσεων που προβλέπονται στις ευρωπαϊκές συμφωνίες 7 ότι τα εν λόγω μέτρα πρέπει να εφαρμοστούν από την 1η Ιανουαρίου 1996 έως τις 30 Ιουνίου 1996 7
ότι, για να διασφαλισθεί η δίκαια κατανομή των διαθέσιμων ποσοτήτων, θα πρέπει, αφενός, να ληφθούν υπόψη οι εγκριθείσες ποσότητες κατά το πρώτο τρίμηνο του 1996 και οι νέες ποσότητες και, αφετέρου, απαιτείται να ληφθεί υπόψη η απόφαση 94/391/ΕΚ του Συμβουλίου (7), σχετικά με τη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Βουλγαρίας, καθώς και η απόφαση 94/392/ΕΚ του Συμβουλίου (8), σχετικά με τη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Ρουμανίας 7
ότι τα πιστοποιητικά εισαγωγής που αφορούν τις διαθέσιμες ποσότητες, για την περίοδο από την 1η Ιανουαρίου έως τις 31 Μαρτίου 1996, έχουν ήδη εκδοθεί βάσει των κανονισμών (ΕΟΚ) αριθ. 2699/93 και (ΕΚ) αριθ. 1559/94 7 ότι θα πρέπει, κατά συνέπεια, να καθορισθούν οι διαθέσιμες ποσότητες, για την περίοδο από την 1η Απριλίου έως τις 30 Ιουνίου 1996, λαμβάνοντας υπόψη τις εγκριθείσες ποσότητες και τις ποσοστώσεις που έχουν καθορισθεί για την εν λόγω περίοδο 7 ότι, για να διασφαλισθεί η αρμονική μετάβαση στις νέες διατάξεις και ιδίως για να εξασφαλισθεί ότι για τις εισαχθείσες ποσότητες, μέσα στα πλαίσια των παραπάνω αναφερομένων κανονισμών, από 1ης Ιανουαρίου 1996, θα εφαρμοσθεί η μείωση στο 20 % των δασμών, θα πρέπει να προβλεφθεί η επιστροφή των ποσών που έχουν καταβληθεί καθ' υπέρβαση 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αυγών και κρέατος πουλερικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΟΚ) αριθ. 2699/93 αντικαθίσταται από το παράρτημα Ι του παρόντος κανονισμού.
Το παράρτημα Ι του κανονισμού (ΕΚ) αριθ. 1559/94 αντικαθίσταται από το παράρτημα ΙΙ του παρόντος κανονισμού.
Άρθρο 2
Οι διαθέσιμες ποσότητες που αφορούν τα προϊόντα που υπάγονται στις ομάδες 1, 2, 4, 5, 6, 7, 8, 9, 10, 11, 12, 14, 15, 16, 17, 18, 19, 21, 22, 23, 24, 25, 26, 27, 28, 30, 31, 32, 33, 34, 35, 36, 37, 38, 39, 40 και 43 που αναφέρονται στο παράρτημα Ι των κανονισμών (ΕΟΚ) αριθ. 2699/93 και (ΕΚ) αριθ. 1559/94, για την περίοδο από την 1η Απριλίου έως τις 30 Ιουνίου 1996, εμφαίνονται στο παράρτημα ΙΙΙ του παρόντος κανονισμού.
Άρθρο 3
Για τα προϊόντα που υπάγονται στις ομάδες 1, 2, 4, 5, 6, 7, 8, 9, 10, 11, 12, 14, 15, 16, 17, 18, 19, 21, 22, 23, 24, 25, 26, 27, 28, 30, 31, 32, 33, 34, 35, 36, 37, 38, 39, 40 και 43 και εισάγονται βάσει των πιστοποιητικών που χρησιμοποιούνται από την 1η Ιανουαρίου 1996, πραγματοποιείται επιστροφή των ποσών που έχουν καταβληθεί καθ' υπέρβαση στους συγκεκριμένους εμπορευόμενους.
Για τα προϊόντα που υπάγονται στις ομάδες 3, 13, 20, 29 και 42 και έχουν εισαχθεί από την 1η Ιανουαρίου 1996, πραγματοποιείται επιστροφή των ποσών που έχουν καταβληθεί καθ' υπέρβαση στους συγκεκριμένους εμπορευόμενους.
Άρθρο 4
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου έως τις 30 Ιουνίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Φεβρουαρίου 1996.

Labels: 3
17
18